Des de les 00:00 hores de l'endemà de la publicació fins les 14:00 hores del dia 18 de novembre de 2019
Les sol·licituds es presentaran per mitjans electrònics seguint els següents passos (veure Guia presentació formulari electrònic)
En el cas en que no es presenti l'annex específic del formulari de sol·licitud es considerà desistida.
El canal electrònic per a la presentació de la resta de documentació restarà obert un període de 24 hores a comptar des de l'hora de registre del formulari de sol·licitud genèric.
Consideracions que cal tenir en compte:
El formulari genèric, ha d'estar signat digitalment per la persona que tingui poders de l'empresa sol·licitant.
La identificació de la persona sol·licitant es farà a través dels sistemes de signatura electrònica admesos per la Seu electrònica i que es poden consultar a https://web.gencat.cat/ca/seu-electronica/certificats-i-signatures-electroniques/ i en aquest cas concret, ha de consistir en un certificat qualificat o reconegut de representant de persona jurídica que acrediti que la persona signant està vinculada a la sol·licitant i disposa de capacitat de representació de la mateixa.
En el supòsit d'interrupció del funcionament normal de la Seu electrònica per incidència tècnica, es determinarà l'ampliació del termini no vençut i es publicarà a la seu electrònica tant la incidència tècnica com l'ampliació concreta del termini no vençut.
Es recomanable guardar l'Acusament de rebuda de l'enviament de documentació on consta el número de registre i Codi de tràmit (ID) per futures gestions.
Cal consignar l'adreça de correu electrònic i número de telèfon mòbil dins del formulari i l'annex específic de la mateixa persona i que aquesta, sigui una persona de l'empresa que gestioni l'ajut, atès que serà qui rebrà les notificacions i reclamacions de l'expedient.
Les notificacions es posaran a disposició a la Seu electrònica.
La seva notificació s'entendrà practicada, a tots els efectes legals, quan es comparegui a la Seu electrònica de la Generalitat, és a dir, quan s'hagi produït l'accés al contingut de la notificació per la persona interessada o pel seu representant degudament identificat.
Aquesta notificació per mitjans electrònics s'entén rebutjada quan hagin transcorregut deu dies naturals des de la posada a disposició de la notificació sense que s'accedeixi al seu contingut.
o El termini màxim per emetre la resolució i notificar-la serà de sis mesos a comptar des de l'endemà de la data de la publicació de la convocatòria.
En el cas que l'òrgan competent no dicti i notifiqui la resolució en el termini de sis mesos esmentat, s'entendrà que la sol·licitud s'ha desestimat d'acord amb l'article 54.2.e) de la Llei 26/2010, de 3 d'agost, de règim jurídic i de procediment de les administracions públiques de Catalunya.
o La resolució, amb indicació de la quantia de l'ajut atorgat, la motivació, si s'escau, de les despeses no acceptades i de les condicions i els terminis per a la realització de l'actuació objecte d'ajut, es notificarà a l'entitat sol·licitant.
Es podran utilitzar mitjans electrònics quan les persones interessades així ho hagin sol·licitat o consentit expressament, d'acord amb l'article 43 de la Llei 26/2010, de 3 d'agost, de règim jurídic i de procediment de les administracions públiques de Catalunya.
La notificació electrònica es realitzarà a través de les plataformes o serveis corporatius de notificació electrònica de la Generalitat d'acord amb l'article 57 de la Llei 26/2010, de 3 d'agost, de règim jurídic i de procediment de les administracions públiques de Catalunya.
En el cas de projectes amb més d'una entitat beneficiària la notificació es farà al líder i sol·licitant de l'ajut, que tindrà la obligació d'informar a la resta de beneficiaris.
o Contra la resolució de concessió o de denegació dels ajuts, que exhaureix la via administrativa, es pot presentar recurs potestatiu de reposició davant el/la conseller/a delegat/da d'ACCIÓ en el termini d'un mes, a comptar de l'endemà de la seva notificació, d'acord amb el preveuen els articles 123 i 124 de la Llei 39/2015, de 1 d'octubre, del Procediment Administratiu Comú de les Administracions Públiques, i l'article 77 de la Llei 26/2010, de 3 d'agost, de règim jurídic i de procediment de les administracions públiques de Catalunya; o directament recurs contenciós administratiu davant la sala contenciosa administrativa del Tribunal Superior de Justícia de Catalunya en el termini de dos mesos, a comptar de l'endemà de la seva notificació, de conformitat amb l'article 46 i l'article 10 de la Llei 29/1998, de 13 de juliol, reguladora de la jurisdicció contenciosa administrativa.